קלוד ריינס

קלוד ריינס (באנגלית: Claude Rains; 10 בנובמבר 1889 - 30 במאי 1967) היה שחקן קולנוע ותיאטרון אנגלי.

ביוגרפיה
קלוד ריינס נולד בלונדון ב-1889 אביו, פרדריק ריינס, היה שחקן תיאטרון. הוא למד את הצדדים הטכניים של עבודת התיאטרון בהיותו עוזר למנהל במה. ב-1913 אחרי שהופיע לראשונה בארצות הברית, חזר לאנגליה והתגייס לגדוד הסקוטי, במלחמת העולם הראשונה נפגע מהתקפת גזים, והיה עיוור בעין ימין כל חייו.

סר הרברט בירבוהם טרי, מייסד האקדמיה המלכותית לדרמה, הכיר בכשרונותיו ומימן את שיעורי שיפור הדיבור שהיה זקוק להם.
בשנים שאחר המלחמה ביסס את עצמו כשחקן תיאטרון וגם הופיע לראשונה בקולנוע בסרט אילם בריטי "בנה את ביתך". בשנות ה-20 היה ריינס מורה באקדמיה המלכותית לדרמה, ובין תלמידיו היו ג'ון גילגוד ולורנס אוליבייה. אחת מתלמידותיו, איזבל ג'ינס, הייתה לאשתו הראשונה.

בסוף שנות העשרים נסע שוב לארצות הברית והופיע בתיאטרון בניו יורק. הקריירה ההוליוודית שלו החלה ב-1932 כשעשה מבחן בד עבור יוניברסל סטודיו. בזכות קולו הערב התקבל להופעתו הראשונה בסרט מדבר "הרואה ואינו נראה". בשנים הבאות היה אחד השחקנים העסוקים בחברת האחים וורנר. הוא שיחק במגוון תפקידים והיה במיטבו כשגילם דמויות של נבלים. בשנת 1939 התאזרח בארצות הברית.

ריינס לא זכה מעולם בפרס האוסקר על אף שהיה מועמד לאוסקר ארבע פעמים. המועמדויות היו על תפקידיו ב"מר סמית הולך לוושינגטון", "מר סקפינגטון", בעלה הנאצי של אינגריד ברגמן בסרטו של אלפרד היצ'קוק "הנודעת", ותפקידו הידוע ביותר קפטן רינו, מפקח המשטרה המושחת ב"קזבלנקה". ב-1946 היה לשחקן הראשון שדרש וקיבל מיליון דולר על תפקיד בסרט "קיסר וקלאופטרה" בו גילם את דמותו של יוליוס קיסר.

ב-1951 חזר להופיע בהצלחה בברודוויי וזכה בפרס הטוני על הופעתו ב"חשיכה בצהריים" (Darkness at Noon). בשנים האחרונות לחייו הופיע בטלוויזיה (הבולטת בהופעותיו הייתה בסדרת "אלפרד היצ'קוק מציג"). הוא המשיך להופיע בסרטים עתירי תקציב כמו לורנס איש ערב ו"הסיפור הגדול ביותר".

ריינס נפטר בשנת 1967 בלקוניה שבניו המפשייר.

פילמוגרפיה
 שנה שם שם באנגלית תפקיד בימוי הערות 1920 Build Thy House קלארקיס פרד גודווינס סרט הבכורה 1933 הרואה ואינו נראה The Invisible Man ד"ר ג'ק גריפין / הרואה ואינו נראה ג'יימס וייל 1934 Crime Without Passion לי ג'נטרי בן הכט, צ'ארלס מקארתור The Man Who Reclaimed His Head פול ורין אדוארד לודוויג 1935 תעלומת אדווין דרוד The Mystery of Edwin Drood ג'ון ג'ספר סטיוארט ווקר The Clairvoyant מקסימוס מוריס אלווי The Last Outpost ג'ון סטיבנסון לואי ג'. גסנייר, צ'ארלס ברטון סקרוג' Scrooge ג'ייקוב מארלי הנרי אדוארדס ללא קרדיט 1936 Hearts Divided נפוליאון בונפרטה פרנק בורזייגי Anthony Adverse מרקיז דון לואיס מרווין לרוי 1937 Stolen Holiday סטפן אורלוף מייקל קורטיז בן המלך והעני The Prince and the Pauper רוזן הרטפורד ויליאם קיילי They Won't Forget אנדרו ג'. "אנדי" גריפין מרווין לרוי 1938 White Banners פול וורד אדמונד גולדינג Gold is Where You Find It קולונל כריסטופר "כריס" פריס מייקל קורטיז טכניקולור הרפתקאות רובין הוד The Adventures of Robin Hood הנסיך ג'ון מייקל קורטיז טכניקולור Four Daughters אדם למפ מייקל קורטיז 1939 הם הפכו אותי לפושע They Made Me a Criminal בלש מונטי פלאן באזבי ברקלי חוורז Juarez הקיסר לואי-נפוליאון השלישי ויליאם דיטרי Sons of Liberty חיים סולומון מייקל קורטיז סרט קצר Daughters Courageous ג'ים מסטרס מייקל קורטיז מר סמית הולך לוושינגטון Mr. Smith Goes to Washington סנאטור ג'וזף הריסון פיין פרנק קפרה Four Wives אדם למפ מייקל קורטיז 1940 Saturday's Children מר הנרי הלוי וינסנט שרמן נץ הים The Sea Hawk דון חוסה אלווארז דה קורדובה מייקל קורטיז Lady with Red Hair דייוויד בלסקו קרטיס ברנהרדט 1941 Four Mothers אדם למפ ויילי קיילי מר ג'ורדן מגיע Here Comes Mr. Jordan מר ג'ורדן אלכסנדר הול איש הזאב The Wolf Man סר ג'ון טלבוט ג'ורג' וגנר 1942 בצל הסוד Kings Row ד"ר אלכסנדר טאוור סם ווד Moontide נוטסי ארצ'י מאיו ועתה, הנוסע Now, Voyager ד"ר ג'אקווית' ארווין ראפר קזבלנקה Casablanca קפיטן לואי רנו מייקל קורטיז מועמדות לפרס אוסקר לשחקן המשנה הטוב ביותר 1943 Forever and a Day אמברוז פרומפרט הרברט וילקוקס פנטום האופרה Phantom of the Opera אריק קלודין / פנטום האופרה ארתור לובין טכניקולור 1944 מעבר למרסיי Passage to Marseille קפטן פרייסינט מייקל קורטיז מר סקפינגטון Mr. Skeffington ג'וב סקפינגטון וינסנט שרמן מועמדות לפרס אוסקר לשחקן המשנה הטוב ביותר 1945 Strange Holiday ג'ון סטיבנסון ארץ' אובולר This Love of Ours ג'וזף טרגל ויליאם דיטרל קיסר וקלאופטרה Caesar and Cleopatra יוליוס קיסר גבריאל פסקל על פי מחזה של ג'ורג' ברנרד שו 1946 הנודעת Notorious אלכסנדר סבסטיאן אלפרד היצ'קוק מועמדות לפרס אוסקר לשחקן המשנה הטוב ביותר מלאך על כתפי Angel on My Shoulder ניק / שטן ארצ'י מאיו הונאה Deception אלכסנדר הולניוס ארווין ראפר 1947 ללא חשד The Unsuspected ויקטור גרנדיסון מייקל קורטיז 1949 The Passionate Friends האוורד ג'סטין דייוויד לין Rope of Sand ארתור "פרד" מרטינגייל ויליאם דיטרל Song of Surrender אלישע האנט מיטשל ליסן 1950 The White Tower פו דה למבר טד טצלאף טכניקולור בצד הסכנה Where Danger Lives פרדריק לנינגטון ג'ון פארו 1951 Sealed Cargo קפטן סקלדר אלפרד ל. ורקר 1952 האיש שצפה ברכבות The Man Who Watched the Trains Go By קי פופינגה הרולד פרנץ' על פי רומן של ז'ורז' סימנון 1956 ליסבון Lisbon אריסטידס מאוורוס ריי מילאנד 1957 החלילן מהמלין  The Pied Piper of Hamelin ראש העיר המלין 1959 אדמה זו שלי היא This Earth Is Mine פיליפ רמבו הנרי קינג יום הדין בנירנברג Judgment at Nuremberg השופט הייווד ג'ורג' רוי היל Playhouse 90 1960 The Lost World פרופ' ג'ורג' אדוארד צ'לנג'ר ארווין אלן סינמסקופ 1961 Battle of the Worlds פרופ' בנסון אנטוניו מרגריטי 1962 לורנס איש ערב Lawrence of Arabia מר דריידן דייוויד לין Super Panavision 70 1963 Twilight of Honor ארט הרפר בוריס סגל 1965 הסיפור הגדול ביותר The Greatest Story Ever Told הורדוס ג'ורג' סטיבנס סרטו האחרון

קישורים חיצוניים

 All Things Claude אתר המוקדש לקלוד ריינס



קטגוריה:שחקני קולנוע וטלוויזיה אנגלים
קטגוריה:זוכי פרס טוני: שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מהגרים מבריטניה לארצות הברית
קטגוריה:קצינים בריטים במלחמת העולם הראשונה
קטגוריה:זוכי פרס דונלדסון
קטגוריה:בריטים שנולדו ב-1889
קטגוריה:בריטים שנפטרו ב-1967